Erfurt

Erfurt er hovedstaden i den tyske delstaten Thüringen. Byen har  innbyggere (2015).

Byen nevnes første gang 742 under navnet Erphesfurt og den var i middelalderen en viktig handelsby. I 1803 ble Erfurt en del av kongeriket Preussen. Erfurt var omgitt av Thüringen, men var fortsatt prøyssisk til 1945. Etter den tyske gjenforening ble Erfurt hovedstad i den gjenopprettede staten Thüringen.

På Domplatz i byens sentrum, står de to kirkebygningene Mariendom og Severikirche side om side.
Erfurt er sete for Thüringens landdag og for Tysklands føderale høyesterett i arbeidsrett, Bundesarbeitsgericht.

Severdigheter 

 Augustinerklosteret, hvor Martin Luther levde som munk fra 1505–11.

 Anger-torget. Her finnes en rekke severdige bygninger som Ursulinenklosteret, Kaufmannskirche, Kaufhaus Römischer Kaiser osv.- I bygget ved siden av Ursulinenklosteret møttes Alexander I av Russland og Napoleon i 1809, og Sverige mistet her Finland.
 Ursulinenklosteret - fra 1136 ¨på det sentrale torget 'Anger' (Trikke-krysset i byen). Sterkt skadet i bombeangrep 1944, men gjenoppbygget.
 Kaufmannskirche - der foreldrene til Johann Sebastian Bach ble viet,
 Krämerbrücke, en bro som krysser elven Gera, dekket av bygninger. Den ble bygget i 1325 med en kirke på hver side – den ene eksisterer stadig.
 Dom- og Severikirke. I Mariendom ble Luther viet som prest, og møtte ifølge overleveringer djevelen. 70 trappetrinn leder til disse to monumentale kirkene som står på et lite fjell. Domkirken ble grunnlagt i 1154 og ble utvidet mellom 1349 og 1372. I kirken finnes Gloriosa, verdens største frittsvingende klokke fra middelalderen. Klokken er fra 1497 og veier 11 450 kg. Severikirken ble bygget mellom 1278 og cirka 1400. 
 Andre kirker, i gamlebyen er det 20 middelalderkirker. Blant dem Predigerkirke fra 1270 med en enestående akustikk.
 Fischmarkt, plassen ligger midt i sentrum. Der finner man rådhuset i neo-gotisk stil og to renessansehus: Haus zum Roten Ochsen fra 1562 og Haus zum Breiten Herd fra 1584.
 Julemarked - det koseligste er på Wenige Markt - like ved Fischmarkt, omkranset av vakre renessansehus og mengder av lys. Julemarkedet på Domplatz er stort og tidligere kåret til Tysklands beste.
 Petersberg-festningen troner majestetisk over Domplatz. Frankerne bygde den første befestning her. Svenske-kongen Gustavus Adolphus brukte den som sin hovedbase under 30 års krigen 1618-1648. Etter 2. verdenskrig brukt som hovedkvarter for Stasi.
 Hovedgaten - mellom Domplatz, Fischmarkt og jernbanestasjonen. Den første halvdelen er på begge sider prydet av renessansehus med typiske renessansefarger i pastell og vakre relieffer i full størrelse.
 Smågatene - spesielt i området  mellom Domplatz og Fischmarkt består en del av det gamle Erfurt med trange smug og vertshus.
 Bymuseet - Stadtmuseum: Haus zum Stockfisch  (tørrfiskhuset) i  Johannesstraße 169 er vel verd et besøk. Erfurt var en industriby spesielt innen mekanikk, men den virksomheten forsvant etter 1989.

Idrett 

Byens skøytehall Gunda Niemann-Stirnemann Halle fra 2001 ble oppkalt etter skøyteløperen født i Erfurt. Erfurt er en av Tysklands tre store skøytesentre. De to andre er Inzell og Berlin.

Personer fra Erfurt 
 Johann Bernhard Bach (1676–1749), tremenning av Johann Sebastian Bach
 Heinrich Hübschmann (1848–1908), orientalist.
 Max Weber (1864–1920), sosiolog. 
 Gunda Niemann-Stirnemann (1966-), skøyteløper.

Vennskapsbyer 
Erfurt er vennskapsby med Győr i Ungarn, Haifa i Israel, Kalisz i Polen, Lille i Frankrike, Lovetj i Bulgaria, Mainz i Tyskland, San Miguel de Tucumán i Argentina, Shawnee i delstaten Kansas i USA, Vilnius i Litauen og Yan'an i Folkerepublikken Kina.

Referanser

Eksterne lenker 
 

 
Provinsen Sachsen
Bezirk Erfurt
Delstatshovedsteder i Tyskland
Bosetninger første gang omtalt i 742